Marc’Antonio Ziani

Marc’Antonio Ziani (tai Marco Antonio Ziani, 1653 Venetsia – 22. tammikuuta 1715 Wien) oli Wienissä asunut italialainen barokkisäveltäjä ja kapellimestari, joka nimitettiin vuonna 1700 varahovikapellimestariksi ja 1712 hovikapellimestariksi Wienin hoviin. Tätä ennen vuosina 1679–1700 Ziani sävelsi pääosin Venetsiaan.Murtomäki, Veijo:  Barokkiooppera Italiassa, Sibelius-Akatemia 2014. Viitattu 9.5.2016.

Vuosina 1700–1715 Ziani sävelsi hoviteatterille 20 näyttämöteosta. Häneltä on säilynyt 21 oopperaa, mutta 27 on kadonnut. Oopperoista kantaesitettiin Wienissä Il Giordano pio 26. heinäkuuta 1700, Gli ossequi della notte 22. heinäkuuta 1701, Il Temistocle 9. kesäkuuta 1701, La fuga dell’invidia 15. marraskuuta 1701, Il Romolo 9. kesäkuuta 1702, Cajo Popilio 9. kesäkuuta 1704, L’Èrcole vincitore dell’invidia 19. maaliskuuta 1706, Il Meleagro 16. elokuuta 1706, Chilonida 21. huhtikuuta 1709, Il Campidoglio ricuperato 26. heinäkuuta 1709 ja L’Atenaide 19. marraskuuta 1714. Ziani sävelsi myös kirkkomusiikkia.Slonimsky, Nicolas ym.: Ziani, Marco Antonio, Baker’s Biographical Dictionary of Musicians 2001. Vaatii HighBeam-tilauksen. Viitattu 9.5.2016.

Lähteet

Luokka: Italialaiset säveltäjät
Luokka: Vuonna 1653 syntyneet
Luokka: Vuonna 1715 kuolleet
Luokka:Italialaiset oopperasäveltäjät